ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 121 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 18.04 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,21,35,46,100
|
|
બાકી ઉપલબ્ધ
|
|
18,04,64,611
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 121 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.04 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 145
કૃષિ મંત્રાલય
લૉકડાઉનની શરૂઆત થઇ ત્યારથી કૃષિ બજારોની કામગીરી લગભગ બમણી થઇ ગઇ
બજારોમાં ગત મહિનાની સરખામણીએ મુખ્ય શાકભાજીની આવકમાં ધરખમ વધારો જોવા મળ્યો; ડુંગળીની આવક છ ગણી વધી, બટાકા અને ટામેટાની આવક 16 માર્ચની સરખામણીએ બમણી થઇ
કઠોળ અને બટાકાની લણણી લગભગ પૂરી થઇ; શેરડી, ઘઉં અને રવી ડુંગળીની લણણી ચાલુ છે અથવા પૂર્ણતાના આરે
ભારત સરકારના કૃષિ, સહકારીતા અને ખેડૂત કલ્યાણ વિભાગ લૉકડાઉનના સમય દરમિયાન ખેડૂતોને મુક્તિ માટે અને ખેતરમાં થતી કૃષિલક્ષી પ્રવૃત્તિઓ ચાલુ રહે તે માટે કેટલાક પગલાં લઇ રહ્યો છે. આવી પ્રવૃત્તિઓની અપડેટ સ્થિતિ નીચે દર્શાવ્યા અનુસાર છે:
- ભારતમાં 2587 અગ્રીમ/ મુખ્ય કૃષિ બજારોમાંથી 1091 બજારો 26.03.2020ના રોજ લૉકડાઉનની શરૂઆતથી જ કાર્યરત છે અને 21.04.2020ના રોજ કાર્યરત બજારોની સંખ્યા વધીને 2069 થઇ છે.
- બજારોમાં ડુંગળી, બટાકા અને ટામેટા જેવા શાકભાજીની આવક તા. 16.03.2020ની તુલનાએ અનુક્રમે 622%,187% અને 210% વધી છે.
- રવી મોસમ 2020 દરમિયાન કઠોળ અને તેલીબિયાની લઘુતમ ટેકાના ભાવે ખરીદી હાલમાં વીસ  રાજ્યોમાં ચાલી રહી છે. નાફેડ અને FCI દ્વારા 1,73,064.76 મેટ્રિક ટન કઠોળ અને 1,35,993.31 મેટ્રિક ટન તેલીબિયાની ખરીદી થઇ ગઇ છે જેની કિંમત રૂ. 1447.55 કરોડ છે અને તેના કારણે 1,83,989 ખેડૂતોને ફાયદો થયો છે.
- આવી રહેલી ચોમાસુ ઋતુનો લાભ લેવા માટે રાષ્ટ્રીય બામ્બુ મિશન અંતર્ગત રાજ્યોએ પ્રવૃત્તિઓ શરૂ કરી દીધી છે. ઉત્તરાખંડના પિત્તોડગઢમાં વાંસની નર્સરીની શરૂઆત થઇ ગઇ છે જ્યાં કામદારોને માસ્ક, ભોજન વગેરે વ્યવસ્થા કરી આપવામાં આવે છે. ગુજરાતના સાબરકાઠાં અને વાસંદામાં પણ નર્સરી ઉછેર થઇ રહ્યો છે. કૃષિ ઉત્પાદક સંગઠનોએ આસામના કામરૂપ જિલ્લામાં દીમોરીઆ બ્લોકમાં 520 ખેડૂતોને સામેલ કરીને 585 હેક્ટર વિસ્તારમાં વાવેતરની શરૂઆત કરી દીધી છે.
- પ્રધાનમંત્રી કિસાન સન્માન નિધિ  અંતર્ગત લૉકડાઉન દરમિયાન 24.03.2020થી અત્યાર સુધીમાં અંદાજે 8.938 કરોડ ખેડૂત પરિવારોને રૂ. 17,876.7 કરોડની ચુકવણીનો લાભ આપવામાં આવ્યો છે.
22.04.2020ના રોજ લણણીની સ્થિતિ
ઘઉં: મોટાભાગના ઘઉંનું વાવેતર કરતા રાજ્યોમાં લણણીની સ્થિતિ પ્રોત્સાહનજનક છે. રાજ્યો દ્વારા આપવામાં આવેલા અહેવાલો અનુસાર મધ્યપ્રદેશમાં અંદાજે 98-99%, રાજસ્થાનમાં અંદાજે 88-90%, ઉત્તરપ્રદેશમાં અંદાજે 75-78%, હરિયાણામાં અંદાજે 40-45%, પંજાબમાં અંદાજે 35-40% અને અન્ય રાજ્યોમાં અંદાજે 82-84% ઘઉંના પાકની લણણી થઇ ગઇ છે.
કઠોળ: રાજ્યો દ્વારા આપવામાં આવેલા અહેવાલ અનુસાર મોટાભાગના રાજ્યોમાં કઠોળના પાકની લણણી પૂરી થઇ ગઇ છે.
શેરડી: રાજ્યો દ્વારા આપવામાં આવેલા અહેવાલ અનુસાર, મહારાષ્ટ્ર, કર્ણાટક, ગુજરાત, આંધ્રપ્રદેશ, તેલંગાણા અને પંજાબમાં શેરડીના 100% પાકની લણણી થઇ ગઇ છે. તામિલનાડુ, બિહાર, હરિયાણા અને ઉત્તરાખંડમાં અંદાજે 92-98% જ્યારે ઉત્તરપ્રદેશમાં અંદાજે 80-85% શેરડીના પાકની લણણી પૂરી થઇ ગઇ છે.
બટાકા: બટાકાના પાકની લણણી થઇ ગઇ છે અને સંગ્રહની પ્રક્રિયા હાલમાં ચાલી રહી છે.
ડુંગળી: રવી મોસમની ડુંગળીના પાકની નાના ખેતરોમાં લણણી લગભગ પૂરી થઇ ગઇ છે. મોટા ખેતરોમાં લણણીનું કામ ચાલી રહ્યું છે અને લગભગ મે મહિનાના બીજા અઠવાડિયા સુધી આ કામ ચાલે તેવી શક્યતા છે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ આચાર્ય વિનોબા ભાવેને તેમની જયંતિ નિમિત્તે શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ આચાર્ય વિનોબા ભાવેને તેમની જયંતિ નિમિત્તે શ્રદ્ધાંજલિ અર્પણ કરી.
શ્રેણીબદ્ધ ટ્વિટમાં પ્રધાનમંત્રીએ કહ્યું:
"મહાત્મા ગાંધીએ તેમને એવા વ્યક્તિ તરીકે વર્ણવ્યા જે અસ્પૃશ્યતાની વિરુદ્ધ હતા, ભારતની આઝાદી પ્રત્યેની તેમની પ્રતિબદ્ધતામાં અટલ અને અહિંસા તેમજ રચનાત્મક કાર્યમાં દ્રઢ વિશ્વાસ ધરાવતા હતા. તેઓ ઉત્તમ વિચારક હતા.
આચાર્ય વિનોબા ભાવેને તેમની જયંતિ નિમિત્તે શ્રદ્ધાંજલિ.
ભારતને આઝાદી મળ્યા બાદ આચાર્ય વિનોબા ભાવેએ ઉમદા ગાંધીવાદી સિદ્ધાંતોને આગળ ધપાવ્યા. તેમના સામૂહિક આંદોલનોનો ઉદ્દેશ ગરીબ અને દલિત લોકો માટે જીવનની સારી ગુણવત્તા સુનિશ્ચિત કરવાનો હતો. સામૂહિક ભાવના પર તેમનો ભાર હંમેશા પેઢીઓને પ્રેરણા આપતો રહેશે.”
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ આરબીઆઈના ગવર્નર, શ્રી શક્તિકાંત દાસને સેન્ટ્રલ બેંકિંગ એવોર્ડ 2023માં ‘ગવર્નર ઑફ ધ યર’ એવોર્ડ માટે અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ આરબીઆઈના ગવર્નર શ્રી શક્તિકાંત દાસને સેન્ટ્રલ બેંકિંગ એવોર્ડ્સ 2023માં ‘ગવર્નર ઓફ ધ યર’ એવોર્ડથી નવાજવા બદલ અભિનંદન પાઠવ્યા છે.
CNBC TV18ના સમાચાર શેર કરતા, પ્રધાનમંત્રીએ ટ્વિટ કર્યું; "આપણા દેશ માટે ખૂબ જ ગર્વની વાત છે કે @RBI ગવર્નર, શ્રી શક્તિકાંત દાસજીને સેન્ટ્રલ બેંકિંગ એવોર્ડ્સ 2023માં 'ગવર્નર ઓફ ધ યર' એવોર્ડથી નવાજવામાં આવ્યા છે. તેમને અભિનંદન."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 208.57 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 25,90,557 ડોઝ આપવામાં આવ્યા
- ભારતમાં સક્રિય કેસનું ભારણ 1,05,058 થયું
- સક્રિય કેસનું ભારણ હાલમાં 0.24% છે
- સાજા થવાનો દર હાલમાં 98.57% નોંધાયો
- છેલ્લા 24 કલાકમાં 15,220 દર્દીઓ સાજા થયા, કુલ વધીને 4,36,54,064 દર્દીઓ સાજા થયા
- છેલ્લા 24 કલાકમાં ભારતમાં 9,062 નવા કેસ નોંધાયા
- દૈનિક પોઝિટિવીટી દર 2.49% પહોંચ્યો
- સાપ્તાહિક પોઝિટિવીટી દર હાલમાં 4.38% છે
- કુલ 88.10 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,64,038 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
મંત્રીમંડળ
મંત્રિમંડળે જિલ્લા ઉધમપુર, જમ્મૂ-કાશ્મીરમાં કેન્દ્રીય વિદ્યાલય સંખ્યા-2 ધાર રોડના નિર્માણ માટે કેન્દ્રિય વિદ્યાલય સંગઠનને 7.118 એકર સંરક્ષણની જમીન હસ્તાંતરિત કરવાને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રિમંડળની બેઠકમાં આજે મંત્રિમંડળે જિલ્લા ઉધમપુર, જમ્મૂ કાશ્મીરમાં કેન્દ્રીય વિદ્યાલય સંખ્યા-2 ધાર રોડના નિર્માણ માટે કેન્દ્રીય વિદ્યાલય સંગઠનને 30 વર્ષના સમયગાળા માટે 7.118 એકર રક્ષા જમીન હસ્તાંતરિત કરવાને મંજૂરી આપી છે. જેનું નવીકરણ 30 વર્ષના સમયગાળા બાદ ફરીથી કરવામાં આવશે.
પૃષ્ઠભૂમિ :
ધાર રોડ – ઉધમપુરમાં સ્થિત કેન્દ્રિય વિદ્યાલય સંખ્યા-2, 1985 થી એક સ્થાયી ભવનમાં સંચાલિત થઈ રહ્યું છે. વર્તમાનમાં કેન્દ્રીય વિદ્યાલય સંખ્યા-2, ધાર રોડ, ઉધમપુરમાં કુલ 851 વિદ્યાર્થીઓ અભ્યાસ કરી રહ્યા છે. કેન્દ્રીય વિદ્યાલય સંગઠન દ્વારા પોતાના સ્થાયી વિદ્યાલય ભવનના નિર્માણથી સ્કુલ પ્રશાસનમાં કાર્યરત કર્મચારીઓની શૈક્ષણિક જરૂરિયાતો પૂર્ણ કરવા માટે શ્રેષ્ઠ બુનિયાદી માળખું તૈયાર કરવામાં મદદ મળશે.
NP/J.Khunt/GP/RP
(Visitor Counter : 114
પ્રધાનમંત્રીનું કાર્યાલય
પ્રધાનમંત્રીએ કેવીઆઈસીના વિશ્વના સૌથી વિશાળ ખાદીના રાષ્ટ્રીય ધ્વજની પ્રશંસા કરી
તહેવારોની મોસમમાં ખાદી અને હસ્તશિલ્પના ઉત્પાદનો માટે અપીલ કરી
પ્રધાનમંત્રી શ્રી નરેન્દ્ર મોદીએ મહાત્મા ગાંધીને શ્રદ્ધાંજલિ તરીકે લેહ, લડાખમાં પ્રદર્શિત દુનિયાના સૌથી વિશાળ ખાદીના રાષ્ટ્રીય ધ્વજ ની ખાદી ગ્રામોદ્યોગ આયોગની પહેલ માટે પ્રશંસા કરી છે.
પ્રધાનમંત્રીએ ટ્વીટ કર્યુઃ
“આ સન્માનિત બાપુને એક અનોખી શ્રદ્ધાંજલિ છે, જેમનું ખાદી પ્રત્યેનું ઝનૂન વ્યાપક રીતે જાણીતું હતું.
આ તહેવારની મોસમમાં, ખાદી અને હસ્તશિલ્પ ઉત્પાદનોને પોતાના જીવનનો હિસ્સો બનાવવા માટે વિચારો અને આત્મનિર્ભર ભારત બનાવવાના સંકલ્પને મજબૂત કરો.”
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 80.13 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.52 કરોડથી વધુ ડોઝ ઉપલબ્ધ છે અને હજુ 48 લાખથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
80,13,26,335
|
|
આપવાના બાકી
|
|
48,00,000
|
|
બાકી ઉપલબ્ધ
|
|
4,52,07,660
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 79.74 કરોડ  થી વધુ રસી પૂરી પાડી છે અને હજુ 48 લાખથી  વધુ ડોઝ આપવાના બાકી છે
હાલમાં, કોવિડ-19 રસીના 4.52 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 196
ખાણ મંત્રાલય
મંત્રીમંડળે ભૂવિજ્ઞાન અને ખનીજ સંસાધનોના ક્ષેત્રમાં સહકાર સ્થાપિત કરવા માટે ભારત અને ફિનલેન્ડ વચ્ચે થયેલા સમજૂતીકરાર ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી મંત્રીમંડળની બેઠકમાં ભારત સરકારના ખાણ મંત્રાલયના ભૂવૈજ્ઞાનિક સર્વેક્ષણ વિભાગ અને ફિનલેન્ડની સરકારના રોજગાર અને અર્થતંત્ર મંત્રાલયના ભૂવૈજ્ઞાનિક સર્વેક્ષણ વિભાગ  વચ્ચે ભૂવિજ્ઞાન અને ખનીજ સંસાધનોના ક્ષેત્રમાં સહકાર સ્થાપિત કરવા માટે થયેલા સમજૂતીકરાર ને મંજૂરી આપવામાં આવી છે.
આ સમજૂતીકરાર અંતર્ગત બંને સંસ્થાઓ વચ્ચે ભૂવિજ્ઞાન, એની સાથે સંબંધિત કામગીરી માટે તાલીમ, ખનીજ સંસાધનોની અગાઉથી જાણકારી મેળવવી અને આ માટે અનુકૂળ પરિબળોનું વિશ્લેષણ કરવું, 3/4ડી મોડેલિંગ, ધરતીકંપ સાથે સંબંધિત અભ્યાસ અને અન્ય ભૌગોલિક સર્વેક્ષણો જેવા જુદાં-જુદાં કાર્યક્ષેત્રોમાં સાથસહકાર સ્થાપિત થશે. ઉપરાંત આ સમજૂતીકરારમાં બંને સંસ્થાઓ વચ્ચેના સંબંધોને ગાઢ બનાવવાનો તથા વૈજ્ઞાનિક કામગીરીના સંબંધોને વધારવાનો આશય વ્યક્ત કરવામાં આવ્યો છે.
આ સમજૂતીકરારનો ઉદ્દેશ લાભદાયક આર્થિક, સામાજિક અને પર્યાવરણલક્ષી ફાયદા થાય એવી કામગીરી માટે બંને સંસ્થાઓ વચ્ચે ભૂવિજ્ઞાન અને ખનીજ સંસાધનોના ક્ષેત્રમાં સાથસહકારને પ્રોત્સાહન આપવાનો તથા એને વધારવા એક માળખું ઊભું કરવાનો અને પ્લેટફોર્મ પ્રદાન કરવાનો છે. ઉપરાંત એનો ઉદ્દેશ ભૂવિજ્ઞાન અને ખનીજ સંસાધનોના ક્ષેત્રોમાં ઉત્ખનન અને ખાણકામને પ્રોત્સાહન આપવા ભૂસ્તરીય જાણકારી વહેંચવા અને માહિતીનું આદાનપ્રદાન કરવાનો પણ છે.
ભારતીય ભૂવૈજ્ઞાનિક સર્વેક્ષણ  એ ભારત સરકારની આંતરરાષ્ટ્રીય કક્ષાની પ્રતિષ્ઠિત ભૂ-વિજ્ઞાન સંસ્થા છે, જે આંતરરાષ્ટ્રીય સ્તરે રાષ્ટ્રીય ભૂવૈજ્ઞાનિક માહિતી અને ખનીજ સંસ્થાનોની આકારણી કરવા અને એને અપડેટ કરવાની નામના ધરાવે છે. બંને સંસ્થાઓ વચ્ચે એમઓયુમાં વ્યક્ત કરેલા ઉદ્દેશો જમીન, હવાઈ અને દરિયાઈ સર્વે, ખનીજ સંસાધનોની સંભવિતતા અને ચકાસણી, જિઑસાયન્ટિફિક, જિઑ-ટેકનિકલ, જિઑ-એન્વાયર્મેન્ટલ જેવી વિવિધ શાખાઓ તથા કુદરતી જોખમનો અભ્યાસો, ગ્લેશિયોલોજી , સેઇસ્મોટેક્ટોનિક  અભ્યાસ દ્વારા હાંસલ કરવામાં આવી રહ્યાં છે તથા આ માટે મૂળભૂત સંશોધનો હાથ ધરવામાં આવ્યાં છે.
ફિનલેન્ડના ભૂવૈજ્ઞાનિક સર્વેક્ષણ વિભાગ એકથી વધારે વિષય સાથે સંબંધિત ડેટાના સંકલન અને એના વિશ્લેષણમાં કુશળતા ધરાવે છે, જે માટે જમીનની નીચે દટાયેલા ખનીજ સંસાધનોની જાણકારી મેળવવા માટે 3/4ડી મોડલિંગ પર વિશેષ ભાર મૂકીને સ્થળ સંબંધિત પ્લેટફોર્મનો ઉપયોગ કરે છે. વળી સંસ્થા ભૂવૈજ્ઞાનિક કામગીરી સાથે સંબંધિત જોખમનું નિવારણ કે વ્યવસ્થાપન, પર્યાવરણ પર અસરનું મૂલ્યાંકન અને અન્ય મહત્ત્વપૂર્ણ સામાજિક-આર્થિક ક્ષેત્રોની આકારણી કરવામાં બહોળો અનુભવ ધરાવે છે. સંસ્થાએ ડિસિઝન સપોર્ટ સિસ્ટમ  પણ વિકસાવી છે, જેનો ઉપયોગ જીઆઇએસ આધારિત મોડેલિંગની ઓછામાં ઓછી જાણકારી સાથેઉપયોગકર્તાઓ દ્વારા કરી શકાશે.
SD/BT
(Visitor Counter : 134
મંત્રીમંડળ
મંત્રીમંડળે ભારત અને કિર્ગીસ્તાન વચ્ચે કાયદાકીય મેટ્રોલોજીના ક્ષેત્રમાં સમજૂતી કરારો પર હસ્તાક્ષર કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે ભારત અને કિર્ગીસ્તાન વચ્ચે કાયદાકીય મેટ્રોલોજીના ક્ષેત્રમાં સમજૂતી કરારોને મંજૂરી આપી. આ સમજૂતી કરાર પરજૂન 13-14, 2019થીએસસીઓની સમાંતરે હસ્તાક્ષર કરવામાં આવશે.
લાભ:
- કાયદાકીય મેટ્રોલોજીને લગતા દસ્તાવેજો અને માહિતીનું આદાન-પ્રદાન
- કાયદાકીય મેટ્રોલોજીના વિષય સાથે સંકળાયેલ અધિકારીઓ અને બિન અધિકારીઓ માટે તાલીમ કાર્યક્રમનું આયોજન કરવું
- કાયદાકીય મેટ્રોલોજીના ક્ષેત્રમાં પારસ્પરિક સહયોગ માટે અધિકારીઓ, નિષ્ણાતો અને વ્યાવસાયિકોનું આદાન-પ્રદાન
- પારસ્પરિક હિતના ક્ષેત્રમાં જરૂર મુજબ સેમિનારો, કાર્યશાળાઓ, બેઠકો, અટેચમેન્ટ લર્નિંગ પ્રોગ્રામ વગેરેમાં ભાગીદારી
- પ્રિ પેકેજ્ડ સામાનમાટેનીજરૂરિયાત વિકસાવવીઅને પ્રિ પેકેજ્ડ સામાનનીરાજ્ય મેટ્રોલોજીકલ દેખરેખ હાથ ધરવી
- પ્રિ પેકેજ્ડ સામાન ઉપર નિયમો કાયદા કાનૂનોના દરજ્જાની સમીક્ષા કરવી
- ઉત્પાદક અને ગ્રાહકો વચ્ચે પારસ્પરિક સમજુતીમાં મેટ્રોલોજીકલ દેખરેખ હાથ ધરવા માટે અનુભવનું આદાન-પ્રદાન
J.Khunt/RP
(Visitor Counter : 184
પ્રધાનમંત્રીનું કાર્યાલય
પ્રધાનમંત્રીએ પરમ પુજ્ય પ્રમુખસ્વામી મહારાજજીને તેમની જયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ પ.પૂ. પ્રમુખસ્વામી મહારાજને તેમની જયંતી પર શ્રદ્ધાંજલિ આપી છે.
BAPS સ્વામિનારાયણ સંસ્થાના ટ્વીટના જવાબમાં, પ્રધાનમંત્રીએ ટ્વીટ કર્યું;
"હું પરમ પુજ્ય પ્રમુખસ્વામી મહારાજજીને તેમની જયંતી પર મારી શ્રદ્ધાંજલિ અર્પણ કરું છું. હું મારી જાતને ધન્ય માનું છું કે મને અનેક પ્રસંગોએ તેમની સાથે વાર્તાલાપ કરવાની તક મળી અને તેમના તરફથી ઘણો સ્નેહ પણ મળ્યો. તેઓ ઉત્કૃષ્ટ સમાજ સેવા માટે વૈશ્વિક સ્તરે પ્રશંસનીય છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ભાઈ બીજ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ભાઈ બીજના અવસર પર લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું;
"તમામ દેશવાસીઓને ભાઈ બીજની ખૂબ જ શુભકામનાઓ.
ભાઈ બીજના શુભ અવસર પર સૌને શુભેચ્છાઓ."
SD/GPJD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
રસાયણ અને ખાતર મંત્રાલય
શ્રી ગૌડાએ એપ્રિલ 2019 – જાન્યુઆરી 2020 સુધીમાં 2.68 લાખ કરોડ રૂપિયાની કિંમતની નિકાસ કરવાની સાથે જ સૌપ્રથમ વખત ટોચનું નિકાસ ક્ષેત્ર બનવા બદલ કેમિકલ અને પેટ્રોકેમિકલ ઇન્ડસ્ટ્રીને અભિનંદન પાઠવ્યા
કેન્દ્રીય રસાયણ અને ખાતર મંત્રી શ્રી ડી. વી. સદાનંદ ગૌડાએ રસાયણ અને પેટ્રોકેમિકલ ઉદ્યોગને સૌપ્રથમ વખત દેશનું ટોચનું નિકાસ કરતું ક્ષેત્ર બનવા બદલ અભિનંદન પાઠવ્યા. તેમણે વિશ્વને ગુણવત્તા યુક્ત રસાયણ પુરા પાડવા માટે રસાયણ અને પેટ્રોકેમિકલનું ઉત્પાદન કરવા માટે ભારતને વૈશ્વિક કેન્દ્ર બનાવવા માટે સંપૂર્ણ સહયોગ આપવાની તેઓને ખાતરી આપી છે.
આ સિદ્ધિ પ્રાપ્ત કરવામાં તેમના વિભાગની મહત્વની ભૂમિકાનો ઉલ્લેખ કરતા શ્રી ગૌડાએ એક ટ્વીટમાં જણાવ્યું હતું કે, “મારા રસાયણ અને પેટ્રોકેમિકલ વિભાગ દ્વારા કરવામાં આવેલ સતત પ્રયાસોએ સૌપ્રથમ વખત આ ઉદ્યોગને દેશમાં સૌથી ટોચની નિકાસ કરતું ક્ષેત્ર બનાવ્યું છે.”
તેમણે માહિતી આપી હતી કે એપ્રિલ 2019 – જાન્યુઆરી 2020 દરમિયાન રસાયણની નિકાસ આગળના તે જ સમયગાળાની સરખામણીએ 7.43% જેટલી વધી હતી. આ સમયગાળા દરમિયાન રસાયણની કુલ નિકાસ 2.68 લાખ કરોડ રૂપિયા સુધી પહોચી ગઈ છે. તે કુલ નિકાસનો 14.35% હિસ્સો આવરી લે છે.
GP/DS
(Visitor Counter : 110
નાણા મંત્રાલય
15 રાજ્યો અને કેન્દ્રશાસિત પ્રદેશોમાં સેવા ક્ષેત્રની કામગીરી સૌથી સારી, ગ્રોસ સ્ટેટ વેલ્યુ એડેડ માં જેનું યોગદાન અડધાથી વધુ.
નવી દિલ્હી, 29-01-2018
નાણાં અને કોર્પોરેટ બાબતોના મંત્રી શ્રી અરુણ જેટલી દ્વારા આજે સંસદમાં રજુ કરવામાં આવેલ આર્થિક સમીક્ષા 2017-18માં ભારતમાં રાજ્યો આધારિત સેવા ક્ષેત્રની કામગીરીની વિશિષ્ટ સરખામણી રજુ કરવામાં આવી છે.
કુલ 32 રાજ્યો અને કેન્દ્ર શાસિત પ્રદેશો પૈકી, 15 રાજ્યો અને કેન્દ્ર શાસિત પ્રદેશોમાં સેવા ક્ષેત્ર, મુખ્ય ક્ષેત્ર રહ્યું છે જેણે ગ્રોસ સ્ટેટ વેલ્યુ એડેડ માં અડધા કરતા વધુ ભાગનું યોગદાન આપ્યું છે. મોટા ભાગના રાજ્યોમાં જે સેવાઓ છે તેમાં વેપાર, હોટલ અને રેસ્ટોરન્ટ મુખ્ય છે ત્યાર પછી રીયલ એસ્ટેટ, આવાસીય માલિકી અને વ્યવસાય સેવાઓનો સમાવેશ થાય છે.
આમ છતાં, સેવા જીએસવીએ ના અંશ અને વૃદ્ધિનાં આધારે તેમા મોટો તફાવત જોવા મળે છે. 32 રાજ્યો અને કેન્દ્ર શાસિત પ્રદેશો કે જેમની 2016-17ની  માહિતી ઉપલબ્ધ છે તે અનુસાર સેવાઓની બાબતમાં જીએસવીએનાં જણાવ્યા અનુસાર દિલ્હી અને ચંડીગઢ 80 ટકાની ભાગીદારી સાથે ટોચના ક્રમે છે જ્યારે સિક્કિમ 31.7 ટકાના સાથે સૌથી નીચેનાં ક્રમે છે. સેવા જીએસવીએના આધારે વર્ષ 2016-17માં બિહાર 14.5 ટકા સાથે સૌથી ટોચ પર છે જ્યારે ઉત્તર પ્રદેશ 7.0 ટકા સાથે સૌથી નીચે છે.
J.Khunt/GP
(Visitor Counter : 235
ગ્રાહક બાબતો, ખાદ્ય અને જાહેર વિતરણ મંત્રાલય
સંગ્રહખોરી અને સટ્ટાખોરીને રોકવા માટે કેન્દ્રએ તુવેર અને અડદની દાળ પર સ્ટોક મર્યાદા લાદી છે જે જથ્થાબંધ વિક્રેતાઓ, છૂટક વિક્રેતાઓ, મોટા ચેઇન રિટેલર્સ, મિલરો અને આયાતકારોને લાગુ પડે છે
તુવેર અને અડદ પર સ્ટોક મર્યાદા 31મી ઓક્ટોબર સુધી તાત્કાલિક અસરથી લાગુ થશે
આવશ્યક ચીજવસ્તુઓની કિંમતો પર કડક કાર્યવાહી કરવા માટે સરકાર દ્વારા લેવામાં આવેલ આ નિર્ણય એ બીજું પગલું છે
સંગ્રહખોરી અને અનૈતિક સટ્ટાખોરીને રોકવા તેમજ તુવેર દાળ અને અડદની દાળના સંદર્ભમાં ગ્રાહકોની પોષણક્ષમતા વધારવા માટે, ભારત સરકારે એક આદેશ જારી કર્યો છે જેમાં તેણે જથ્થાબંધ વેપારીઓ, છૂટક વિક્રેતાઓ, મોટી ચેઈન્સ રિટેલરો, મિલરો અને આયાતકારોને લાગુ પડતા કઠોળ પર સ્ટોક મર્યાદા લાદી છે. લાયસન્સિંગ જરૂરીયાતો, સ્ટોક મર્યાદાઓ અને ચોક્કસ ખાદ્ય પદાર્થો  ઓર્ડર, 2023 પરના હિલચાલ પ્રતિબંધોને દૂર કરવા આજથી એટલે કે 2જી જૂન 2023 થી તાત્કાલિક અસરથી જારી કરવામાં આવ્યા છે.
આ આદેશ હેઠળ, તમામ રાજ્યો અને કેન્દ્રશાસિત પ્રદેશો માટે 31મી ઓક્ટોબર 2023 સુધી તુવેર અને અડદની સ્ટોક મર્યાદા નક્કી કરવામાં આવી છે. દરેક પલ્સ પર વ્યક્તિગત રીતે લાગુ પડતી સ્ટોક મર્યાદા જથ્થાબંધ વેપારીઓ માટે 200 MT હશે; રિટેલરો માટે 5 MT; દરેક રિટેલ આઉટલેટ પર 5 MT અને મોટા ચેઇન રિટેલર્સ માટે ડેપો પર 200 MT; મિલરો માટે ઉત્પાદનના છેલ્લા 3 મહિના અથવા વાર્ષિક સ્થાપિત ક્ષમતાના 25%, બેમાંથી જે વધારે હોય તે રહેશે. આયાતકારોના સંદર્ભમાં, આયાતકારોએ કસ્ટમ્સ ક્લિયરન્સની તારીખથી 30 દિવસથી વધુ આયાત કરેલ સ્ટોક રાખવાનો નથી. સંબંધિત કાનૂની સંસ્થાઓએ ઉપભોક્તા બાબતોના વિભાગના પોર્ટલ  પર સ્ટોકની સ્થિતિ જાહેર કરવાની રહેશે અને જો તેમની પાસે રાખેલો સ્ટોક નિર્ધારિત મર્યાદા કરતા વધારે હોય તો નોટિફિકેશન જારી થયાના 30 દિવસની અંદર નિર્ધારિત સ્ટોક મર્યાદા સુધી તેઓએ લાવવાનો રહેશે.
તુવેર અને અડદ પર સ્ટોક મર્યાદા લાદવી એ આવશ્યક ચીજવસ્તુઓની કિંમતો પર નિયંત્રણ કરવા માટે સરકાર દ્વારા લેવામાં આવતા સતત પ્રયાસોનું બીજું પગલું છે. કન્ઝ્યુમર અફેર્સ વિભાગ સ્ટોક ડિસ્ક્લોઝર પોર્ટલ દ્વારા તુવેર અને અડદના સ્ટોકની સ્થિતિનું નજીકથી નિરીક્ષણ કરાઈ રહ્યું છે જેની રાજ્ય સરકાર સાથે સાપ્તાહિક ધોરણે સમીક્ષા કરવામાં આવી રહી છે. આયાતકારો, મિલરો, છૂટક વિક્રેતાઓ જેવા વિવિધ હિસ્સેદારો સાથે વ્યાપક વાર્તાલાપ કરવામાં આવ્યો હતો જેથી સ્ટોકની જાહેરાત સુનિશ્ચિત થાય, જેમાં વરિષ્ઠ અધિકારીઓની કર્ણાટક, મધ્યપ્રદેશ, મહારાષ્ટ્ર અને તમિલનાડુ રાજ્યોની મુલાકાતો સામેલ છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 128
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 178.83 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 59,442 થયું
સક્રિય કેસનું ભારણ હાલમાં 0.14% છે
સાજા થવાનો દર હાલમાં 98.66% નોંધાયો
છેલ્લા 24 કલાકમાં 9,754 દર્દીઓ સાજા થયા, કુલ વધીને 4,23,88,475 દર્દીઓ સાજા થયા
છેલ્લા 24 કલાકમાં ભારતમાં 5,476 નવા કેસ નોંધાયા
દૈનિક પોઝિટિવીટી દર 0.60% પહોંચ્યો
સાપ્તાહિક પોઝિટિવીટી દર હાલમાં 0.77% છે
કુલ 77.28 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 9,09,985 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 137
રસાયણ અને ખાતર મંત્રાલય
ઓપરેશન ગંગા હેઠળ યુક્રેનના 200 વિદ્યાર્થીઓ અને ભારતીય નાગરિકો દિલ્હી પહોંચ્યા
રસાયણ અને ખાતર રાજ્ય મંત્રી શ્રી ભગવંત ખુબાએ પરત આવેલા વિદ્યાર્થીઓ અને નાગરિકોનું સ્વાગત કર્યું
શ્રી ભગવંત ખુબાએ તેમને ખાતરી આપી કે ભારત સરકાર યુક્રેનમાંથી તમામ ભારતીયોને પરત લાવવા માટે પ્રતિબદ્ધ છે
ભારત સરકારના 'ઓપરેશન ગંગા' હેઠળ યુક્રેનમાંથી લગભગ 200 વિદ્યાર્થીઓ અને ભારતીય નાગરિકોને બહાર કાઢીને ભારત પાછા લાવવામાં આવ્યા છે.
રસાયણ અને ખાતર રાજ્ય મંત્રી શ્રી ભગવંત ખુબાએ આ પરત ફરેલા વિદ્યાર્થીઓ અને નાગરિકોનું ઈન્દિરા ગાંધી ઈન્ટરનેશનલ એરપોર્ટ પર સ્વાગત કર્યું હતું. ઘરે પરત ફરેલા આ લોકોમાં મોટાભાગના વિદ્યાર્થીઓ હતા. ઈન્ડિગોની આ વિશેષ ફ્લાઈટ આજે સવારે દિલ્હી પહોંચી હતી.
તમામ પરત ફરનારાઓનું સ્વાગત કરતાં કેન્દ્રીય મંત્રી શ્રી ખુબાએ જણાવ્યું હતું કે પ્રધાનમંત્રી શ્રી નરેન્દ્ર મોદીના નેતૃત્વ હેઠળની કેન્દ્ર સરકાર યુક્રેનમાંથી તમામ ભારતીયોને પરત લાવવા માટે પ્રતિબદ્ધ છે. તેમણે વિદ્યાર્થીઓને ખાતરી આપી કે તેમના મિત્રો અને સહકર્મીઓને પણ ટૂંક સમયમાં યુક્રેનમાંથી દેશનિકાલ કરવામાં આવશે.
ભારત પરત ફર્યા બાદ વિદ્યાર્થીઓએ તેમના પરિવારજનો સાથે મુલાકાત કરીને કેન્દ્ર સરકારનો આભાર વ્યક્ત કર્યો હતો. વિમાનમાં સવાર એક યુવાન વિદ્યાર્થીએ આનંદના આંસુ વહાવીને કહ્યું કે યુદ્ધગ્રસ્ત દેશમાંથી સુરક્ષિત સ્થળાંતર એ કોઈ ચમત્કારથી ઓછું નથી પરંતુ પ્રધાનમંત્રી શ્રી નરેન્દ્ર મોદીએ તે શક્ય બનાવ્યું છે.
ઈન્ડિગોની આ ફ્લાઈટ બુધવારે ઈસ્તાંબુલ ઈન્ટરનેશનલ એરપોર્ટ પરથી IST રાત્રે 10.35 વાગ્યે ઉડાન ભરી હતી અને આજે સવારે 8.31 વાગ્યે નવી દિલ્હી પહોંચી હતી. એર ઈન્ડિયા, એર ઈન્ડિયા એક્સપ્રેસ, ઈન્ડિગો અને સ્પાઈસ જેટ યુક્રેનના પડોશી દેશોથી દિલ્હી અને મુંબઈ સુધીની અનેક ફ્લાઈટ્સ ઓપરેટ કરવા માટે ઓપરેશન ગંગા મિશનમાં જોડાઈ છે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
દેશમાં મેડિકલ કોલેજો પર અપડેટ
વંચિત વિસ્તારો અને આકાંક્ષી જિલ્લાઓ પર ધ્યાન કેન્દ્રિત કરીને કેન્દ્રીય પ્રાયોજિત યોજના  હેઠળ મંજૂર કરાયેલી 157 મેડિકલ કોલેજોની સ્થાપના
77 કોલેજોમાં MBBSની 4677 બેઠકો વધવાને કારણે 72 કોલેજો  માં 4058 PG બેઠકો અને 60 કોલેજો માં 3858 PG બેઠકો થઈ
સુપર સ્પેશિયાલિટી બ્લોક્સ/ટ્રોમા કેર સેન્ટરોના નિર્માણ દ્વારા તૃતીય આરોગ્ય માળખાને મજબૂત કરવા માટે 75 પ્રોજેક્ટને મંજૂરી આપવામાં આવી છે.
નેશનલ મેડિકલ કમિશન  દ્વારા જણાવવામાં આવ્યું છે કે દેશમાં અત્યારે 358 સરકારી અને 296 ખાનગી મેડિકલ કોલેજો છે. આરોગ્ય અને પરિવાર કલ્યાણ મંત્રાલય અલ્પ સેવા ધરાવતા વિસ્તારો અને મહત્વાકાંક્ષી જિલ્લાઓને પ્રાધાન્ય સાથે 'હાલની જિલ્લા/રેફરલ હોસ્પિટલો સાથે જોડાયેલ નવી મેડિકલ કોલેજોની સ્થાપના' માટે કેન્દ્રિય પ્રાયોજિત યોજના નું સંચાલન કરે છે, જ્યાં હાલની કોઈ સરકારી અથવા ખાનગી મેડિકલ કોલેજ નથી. યોજના હેઠળ, કેન્દ્ર અને રાજ્ય સરકારો વચ્ચે પૂર્વોત્તર અને વિશેષ શ્રેણીના રાજ્યો માટે 90:10 અને અન્ય માટે 60:40 ના પ્રમાણમાં ભંડોળની વહેંચણી સાથે ત્રણ તબક્કામાં કુલ 157 મેડિકલ કોલેજોને મંજૂરી આપવામાં આવી છે.
મંત્રાલય MBBS  બેઠકો અને PG બેઠકો વધારવા માટે હાલની રાજ્ય સરકાર/કેન્દ્ર સરકારની મેડિકલ કોલેજોના અપગ્રેડેશન માટે સિવિલ વર્ક્સ અને કેન્દ્ર સરકાર દ્વારા પ્રાયોજિત યોજનાઓ હેઠળ સાધનો અને ફર્નિચરની પ્રાપ્તિ માટે હાલની સરકારી મેડિકલ કોલેજોને નાણાકીય સહાય પણ પ્રદાન કરે છે. આ યોજનાઓ હેઠળ દેશની 60 કોલેજોમાં 77 કોલેજોમાં 4677 MBBS બેઠકો, 72 કોલેજોમાં તબક્કા-1માં 4058 PG બેઠકો અને તબક્કા-2 માં 3858 PG બેઠકો વધારવા માટે સહાય પૂરી પાડવામાં આવી છે.
આ ઉપરાંત, પ્રધાનમંત્રી સ્વાસ્થ્ય સુરક્ષા યોજના  હેઠળ, સુપર સ્પેશિયાલિટી બ્લોક્સ/ટ્રોમા કેર સેન્ટર વગેરેના નિર્માણ અને તબીબી સાધનોની પ્રાપ્તિ દ્વારા ત્રીજા સ્તરના સ્વાસ્થ્ય માળખાને સુધારવા માટે દેશમાં અપગ્રેડેશન માટે કુલ 75 પ્રોજેક્ટને મંજૂરી આપવામાં આવી છે. વધુમાં, 22 એઈમ્સની સ્થાપના માટે મંજૂરી આપવામાં આવી છે.
છેલ્લા ત્રણ વર્ષમાં ઉપરોક્ત યોજનાઓ હેઠળ બહાર પાડવામાં આવેલ ભંડોળની વિગતો નીચે મુજબ છે:
|
|
સ્કીમ
|
|
મુક્ત કરાયેલ નાણાં 
|
|
2019-20
|
|
2020-21
|
|
2021-22
|
|
હાલની જિલ્લા/રેફરલ હોસ્પિટલો સાથે જોડાયેલ નવી મેડિકલ કોલેજોની સ્થાપના
|
|
2044.91
|
|
5069.20
|
|
5005.00
|
|
MBBS અને PG બેઠકોની સંખ્યામાં વધારો કરવા માટે હાલની રાજ્ય સરકાર/કેન્દ્ર સરકારની મેડિકલ કોલેજોને મજબૂત/અપગ્રેડ કરવી
|
|
1316.10
|
|
316.80
|
|
46.40
|
|
પ્રધાનમંત્રી સ્વાસ્થ્ય સુરક્ષા યોજના
|
|
6876.47
|
|
7360.23
|
|
9601.31
વધુમાં, આ યોજનાઓ હેઠળ ભંડોળનું વિમોચન ખર્ચની ગતિ, ઉપયોગિતા પ્રમાણપત્રોની રજૂઆત, અનુરૂપ રાજ્યના હિસ્સાની રજૂઆત અને રાજ્યો/કેન્દ્રશાસિત પ્રદેશોની માંગ પર આધારિત છે.
કેન્દ્રીય આરોગ્ય અને પરિવાર કલ્યાણ રાજ્ય મંત્રી ડૉ. ભારતી પ્રવિણ પવારે આજે રાજ્યસભામાં એક લેખિત જવાબમાં આ માહિતી આપી હતી.
YP/GP/JD
(Visitor Counter : 111